Johan Fredrik Krohn

Johan Fredrik Krohn (født 5. desember 1835 eller 1836 i Christiania, død 18. februar 1890 i Hønefoss), også kjent som Fredrik Krohn, var en norsk redaktør, boktrykker og politiker. Han gikk i boktrykkerlære hos Christian Schibsted i Christiania.

Krohn var ordfører i Hønefoss i årene 1879–1884 og varaordfører da han døde. Han var folikskommissær og hadde mange andre verv. Midt på 1880-tallet var sterk motsetning mellom partiene Høyre og Venstre på Hønefoss, og Krohn ble i desember 1884 i et jevnt valg forbigått av venstremannen Prydz og ikke gjenvalgt som ordfører.

Han tok i 1859 over Ringeriges Ugeblad (fra 1880 synonymt med Ringerikes Blad) som faren Johan Jørgen Krohn hadde etablert 17. januar 1845. Han var redaktør for avisen i 31 år og ga den ut to ganger i uken. Han gikk opp fra formatet  til . Krohn drev også leiebibliotek av «nye og eldre verk» (omkring  bind hadde han i samlingen), og han solgte skolebøker, annen litteratur, papir, blekk og andre skrivesaker. Utover på 1870-tallet begynte han som redaktør å gi uttrykk for en konservativ politisk linje. 

På 1880-tallet gikk Krohn inn for «Ringerikslinjen», en direkte jernbaneforbindelse mellom Sandvika og Hønefoss gjennom Ringerike, som første ledd i anlegningen av Bergensbanen gjennom Hallingdal.

Johan Fredrik Krohn ble 3. april 1873 gift med Antonie Marie Owren, datter fogd Ole Anton Owren i Ringerike fogderi. Begravelsen etter Krohn ble bekostet på byens regning. Sønnen Ivar Trygve Krohn ble professor og rektor på Tannlegehøyskolen.

 Referanser 










Kategori:Personer fra Ringerike kommune
Kategori:Fødsler i 1834
Kategori:Ordførere i Hønefoss
Kategori:Norske redaktører
Kategori:Dødsfall i 1890